b'\n_START_ARTICLE_\nBristol Airport\n_START_SECTION_\nHistorie\n_START_PARAGRAPH_\nI 1930 \xc3\xa5bnede man Bristol (Whitchurch) Airport, som l\xc3\xa5 placeret fem km syd for centrum af Bristol. Denne fungerede som byens hovedlufthavn, indtil man \xc3\xa5bnede den nuv\xc3\xa6rende i 1957 p\xc3\xa5 resterne af RAFs base._NEWLINE_Royal Air Force etablerede i 1940 en landingsbane 13 km sydvest for byen, hvilket blev starten p\xc3\xa5 at de etablerede en base for tr\xc3\xa6nings- og skoleflyvninger indenfor luftv\xc3\xa5bnet. Stedet blev kaldt RAF Lulsgate Bottom. RAF forlod stedet igen den 25. oktober 1946. To \xc3\xa5r efter fik forskellige forening tilladelse til at benytte omr\xc3\xa5det til eksempelvis motorcykelrace og sv\xc3\xa6veflyvning._NEWLINE_Det britiske transportministerium gav i juni 1955 tilladelse til at den tidligere base kunne s\xc3\xa6lges til byen og private investorer for \xc2\xa355.000. Efter en del forberedelser, flyttede man i midten af april 1957 alt trafik fra Bristol (Whitchurch) til den nye med navnet Bristol (Lulsgate) Airport. Prinsesse Marina af Gr\xc3\xa6kenland og Danmark indviede 1. maj 1957 officielt lufthavnen._NEWLINE_I 1958 investerede man omkring \xc2\xa3200.000 p\xc3\xa5 en ny lufthavnsterminal samt andet infrastruktur. Et nyt kontrolt\xc3\xa5rn blev opf\xc3\xb8rt i 1962, og tre \xc3\xa5r senere forl\xc3\xa6ngede man landingsbanen. I 1968 blev det f\xc3\xb8rste 460 m\xc2\xb2 fragtterminal opf\xc3\xb8rt._NEWLINE_Lufthavnen skiftede i midten af 1997 navn til Bristol International Airport, og i november samme \xc3\xa5r k\xc3\xb8bte selskabet FirstGroup 51% af aktierne i lufthavnen. Bystyret beholdte de sidste 49%. I marts 2000 \xc3\xa5bnede man en ny terminal, og passagertallet passerede for f\xc3\xb8rste gang to millioner. \xc3\x85ret efter blev et nyt kontrolt\xc3\xa5rn og kategori 3 instrumentlandingssystem indviet._NEWLINE_I marts 2010 skiftede man navn til det nuv\xc3\xa6rende, Bristol Airport.'